ลือกันให้แซด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....นายกระทิง &amp; หญิงฟลอร์
สอบอินไซด์ไทยคมไม่จบ
rr...หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 24 มิ.ย. 2553
rr...ตลาดหุ้นยังอยู่อาการเดียวกับวันก่อนหน้า “ปรับฐาน” ขึ้นลงแคบๆ หลังยืนเหนือ 800 จุด ได้ ดัชนีปิด 806.52 จุด เพิ่มขึ้น 2.39 จุด มูลค่าการซื้อขาย 23,347 ล้านบาท นักลงทุนต่างชาติซื้อต่อ 345 ล้านบาท สถาบันขายอีก 1,406 ล้านบาท
rr...ถึงหุ้นไทยจะพักเหนื่อยตามตลาดเมืองนอก แต่รายย่อยบ่ยั่น เล่นหุ้นคอมมูนิตีกันสนุกมือ วอลุมหนาตาขึ้นทุกวัน เน้นเก็งกำไรหุ้นยาง ถั่วเหลือง อาหารและเกษตร จุดพลุข่าวกำไรสุทธิปีนี้จะพุ่งทะยาน แถมมองไปล่วงหน้าว่าค่าเงินหยวนที่ออกอาการแข็งขึ้นก็จะยิ่งสนับสนุนให้ราคาสินค้าล่วงหน้ามีโอกาสขยับขึ้นไปอีก แต่ราคาที่เล่นกันตอนนี้ขอเตือนของไม่ถูกเสียแล้ว อย่ามัวเพลินกับกำไรที่ได้กลับบ้านไปทุกวัน เมื่อไรเจ้ามือเขาเลิกเล่น กำไรที่ได้จะถูกริบคืนทั้งหมดแถมเงินต้นหายไปเสียอีก 
rr...“สมชาย บุลสุข” เปิดตัวออกมาแล้ว ซื้อหุ้นเสริมสุข (SSC) อีก 6.11% ตอนนี้กอดหุ้นทั้งหมด 15.24% ยังไม่รวมของลูกและพรรคพวกอีกหลายสิบเปอร์เซ็นต์ สู้กลุ่มเป๊ปซี่ยิบตา ยอมจ่าย 35 บาท/หุ้น
rr...ก.ล.ต.ยันสอบอินไซเดอร์เทรดดิงหุ้นไทยคม (THCOM) ยังไม่เสร็จสิ้น จึงขอไม่ยืนยันข่าวผู้บริหารเครือชินคอร์ปดอดเก็บหุ้นไว้ก่อน แล้วมาปล่อยขายราคาชิลลิงในวันที่ 14 มิ.ย.ที่ผ่านมา และถึงเวลานี้รัฐบาลยังไม่มีข้อสรุปว่าจะซื้อดาวเทียมคืนจากกลุ่มเทมาเซกหรือไม่ ดังนั้นใครที่คิดจะเข้าไปเก็งกำไร THCOM ต้องระวังตัวให้ดี